|  |  |  |
| --- | --- | --- |
|   | Студентски съветСУ “Св. Климент Охридски”София, 1504бул. Цар Освободител 15тел. +359 2 9308339факс: +359 2 9460255students@admin.uni-sofia.bg[www.students.uni-sofia.bg](http://www.students.uni-sofia.bg/) |  |

Вх. № / . . 2017 г.

(Попълва се от секретариата)

проектен Формуляр

на Студентския съвет на Су “Св. Климент Охридски”

#### Наименование на проекта

**Есенен международен семинар на ISHA (International Students of History Association) на тема “Парите и историята”**

**Наименование на организацията / Име на вносителя**

**Научен колектив:** Секция на ISHA към Исторически факултет на СУ “Св. Климент Охридски”

|  |
| --- |
| **Описание на проекта** |
| **Международната асоциация на студентите по история** (на английски: *International Students of History Association*, съкр. *ISHA*) е международна, независима неправителствена студентска организация със седалище в Цюрих.Нейната цел от основаването ѝ през 1990 г. е създаването намрежа от студенти по история и свързани с нея науки. Целта на организацията е да направи по-лесна възможността за контакт и обмяна на идеи и опит между студенти от различни части на света, както и възможност за академична изява чрез организиране на семинари и конференции, както и издаване на електронно издание с научни публикации. Възможността за създаване на международни контакти между бъдещите специалисти в областта на историческата наука и опитът, идващ от интерактивния метод на екипна работа и интензивни дискусии, са незаменими. Обменяйки различни гледни точки, ние се надяваме да подобрим разбирането и популяризирането на нашите история и култура. Понастоящем членовете на ISHA включват повече от 25 секции от близо 20 европейски страни, както и наблюдатели и асоциирани членове. Самата организация е асоцииран член на European Students' Union (ESU). ISHA тясно си сътрудничи с редица академични организации, сред които European History Network и EUROCLIO (Европейската организация за историческо образование). През 2008 г. е основана секция на ISHA в Софийски университет „Св. Климент Охридски”. Нашият екип от ISHA-София има опит в организирането на няколко събития: есенният семинар на ISHA през 2010 г. на тема „Съюзите в историята”; уикенд-семинар през пролетта на 2014 г. на тема „Конфликтните ситуации и техните последствия”, както и регионален семинар между секциите в Скопие и София през пролетта на 2017 г. През годините по наша инициатива и благодарение на сътрудничеството със Студентски съвет, многократно наши студенти са посещавали международни студентски семинари и конференции.Представителите на ISHA секцията, базирана в Историческия факултет на Софийски университет „Св. Климент Охридски”, имат желанието да организират есенен семинар през септември 2017 г. Заглавна тема на събитието ще бъде “Парите и историята”, като се предвижда да има 5 работилници със зададени заглавия по проблематика, свързана с основната тема. Продължителността на семинара ще бъде 6 дни, а програмата ще включва академични и културни дейности. В културната част на всеки ISHA семинар е отделено време за кратка екскурзия до дестинация с културно-историческа значимост. Предпоследният ден от семинара е замислен като екскурзия до град Пловдив, която има за задача да запознае международната аудитория с част от културно-историческото наследство на България.  |

### Задачи на проекта

Основна задача на проекта е организирането и провеждането на международен студентски семинар на Международната асоциация на студентите по история (ISHA), чрез който да бъдат създадени условия за интернационален диалог и научна дискусия в рамките на Софийския университет, между студенти и докторанти от различни държави, обучаващи се в една и съща област. За целта се очаква ISHA-София, като домакин, да посрещне 40-45 души от различни страни. Заедно с организаторите и участниците от българска страна се предвижда броят на участниците да бъде 60 души.

Осъществяването на проекта ще доведе до издигане на престижа на Исторически факултет и Софийския университет, както и популяризиране на българското културно-историческо наследство на международно ниво.

За реализирането на семинара ISHA-София се нуждае от финансовата подкрепа на Студентски съвет. Необходими са средства за осигуряването на храната и екскурзията по време на семинара. Разходите за 5 нощувки се очаква да бъдат покрити от такса участие в мероприятието в размер на 80 евро, която гостите ще заплатят. В тази такса ще влязат и разходите, свързани с консумативи (химикалки, папки, баджове, тетрадки) и билети за вход в различни музеи.

|  |
| --- |
| **Срокове за реализация** |
| 30 май 2017 – получаване на средства, съгласно защитения проект за финансиране към Студентски съвет; 11 – 16 септември 2017 г. – реализация на мероприятието. Финансовите средства, които Студентски съвет би отпуснал, ще са нужни няколко месеца преди самото провеждане на семинара. Това ще бъде необходимо във връзка с предплащания за кетъринг, настаняване и пътни разходи, които ще се извършат в процеса на организаторската дейност на събитието.  |

|  |
| --- |
| График на провеждане |
| Съдържание и етапи | Продължителност | Какво се очаква |
| Кандидатстване за финансиране към Студентски съвет чрез проект;Организационни дейности. | април – юни 2017 г. | - Представяне и защита на проект за финансиране пред ръководството на СС;-подготовка на академична и културна програма, запазване на зали за събитието и изготвяне на блог и фейсбук група за популяризация и координация на екипа и участниците. |
| Срок за кандидатстване за участие в семинара | юни 2017 г. | - записване на участниците в есенния семинар, чрез електронен формуляр. |
| Реализация на семинара | 1. септември 2017 г.
 | - посрещане на участниците, настаняване и вечеря. |
| 12 – 15 септември 2017 г. | - официално откриване на семинара;- изпълнение на предвидената академична и културна програма: лекции, научни работилници, екскурзии в София и Ректората, провеждане на събрание на организацията. |
|  | 1. септември 2017 г.
 | - екскурзия до Пловдив;- официално закриване на семинара. |
| Реализация на семинара | 16 септември 2017 г. | - изпращане на участниците |
| Отчет на дейността | октомври 2017 г. | - изготвяне и представяне на отчет пред Финансов отдел и Студентски съвет;- изнасяне на презентация с резултатите от проведения семинар на официално събитие на ISHA-София |

|  |
| --- |
| Финансова част |
| Разходи за храна за 60 души: * 5 вечери и 4 обеда в ресторант „Алма Матер”
 | 1 хранене – 10 лв. (Оферта на ресторант „Алма Матер”)9 x 10/ 90 лв. на човек |
| Общо разходи за храна | 90 x 60/ 5400 лв. |
| Наем на автобус за екскурзия, дестинация София – Пловдив – София,  | 650 лв. (Оферта за наем на автобус с капацитет 53 места, фирма Валди ЛКВ ООД, гр. София) |
| **Общо** | **6050 лв.** |

**Екип за осъществяване**

ISHA – секция - София: Марио Филипов, Йордана Николова, Лъчезар Стефанов, Ивана Николова, Доника Цановска, Бианка Василева, Ивалина Симеонова